Bátovce (slúžnovský okres)

Okres Bátovce bol jedným zo slúžnovských okresov Hontianskej župy v Uhorsku a Česko-Slovensku. Okres pretrval aj do obdobia po vyhlásení Česko-Slovenskej republiky. Svoju pôsobnosť ukončil 1. januára 1923. Sídlom okresu boli Bátovce.

 Historický vývoj 
Po vyhlásení Martinskej deklarácie 30. októbra 1918 a pripojení územia Slovenska k Česko-Slovensku prebralo územie Slovenska župný a municipálny systém pochádzajúci z obdobia Rakúsko-Uhorska. Zaisťoval to zákon č.11/1918 Zb. z. a n. vydaný Národným výborom československým v Prahe, ktorý mal zabezpečiť kontinuitu a nerušený prechod správy do nového štátneho úradu. Jedným z provizórnych administratívnych celkov na území Slovenska bola prvorepubliková Hontianska župa, ktorá vznikla pripojením väčšej časti pôvodnej uhorskej Hontianskej župy k Česko-Slovensku, čo bolo dodatočne potvrdené podpísaním Trianonskej zmluvy dňa 4. júla 1920.

Dňa 21. septembra 1922 vláda Česko-Slovenskej republiky vydala nariadenie č. 275/1922 Zb., ktorým mesto Baňská Štiavnica-Belá stratilo štatút municipálneho mesta a bolo prehlásené za veľkú obec. Zároveň  sa stalo sídlom nového slúžnovského okresu. Ten vznikol pripojením  prevažnej väčšiny obcí zo stávajúcich slúžnovských okresov Hontianskej župy, konkrétne okresov Krupina a Bátovce.

Hontianska župa, ako aj jej slúžnovské okresy, zanikla 1. januárom 1923. Od tohto dátumu bolo uvedené do platnosti nové župné zriadenie, ktoré nahradilo dovtedajšiu územnú správu na Slovensku. Celé územie bývalého slúžnovského okresu Bátovce bolo prevedené do novej Zvolenskej župy (XVIII.) pod správu nového okresu so sídlom v Leviciach.

 Geografia 
Okres Bátovce v roku 1919 susedil na západe s okresmi Levice a Zlaté Moravce, na severe susedil s okresmi Svätý Kríž (nad Hronom) a municipálnym mestom Banská Štiavnica-Belá, na východe s okresmi Zvolen, Krupina a Šahy a na juhu s okresom Pastovce. V roku 1922 sa novým severným susedom stal okres Banská Štiavnica-Belá.

 Administratívne členenie 
+Dobový názov obceSúčasná obecsúčasťou okresu v roku 1919 súčasťou okresu v roku 1922Súčasný stavDolný Almáš (tiež Dolná Ves)Jabloňovce × ×Horný Almáš (Horná Ves) × ×Baďan (tiež Baďany)Baďan × BátovceBátovce × ×BohuniceBohunice × ×Bor (tiež Bory, Bori)Bory × ×Dolné BrhlovceBrhlovce × ×Horné Brhlovce × ×ČankovČankov (Levice) × ×od 1. 1. 1986 mestská časť LevícDomadiceDomadice × ×ĎekýšDekýš ×DrženiceDrženice × ×Hurša (tiež Hory)Hurša (Levice) × ×od 1. 1. 1986 mestská časť Levíchttps://www.levice.sk/horsa.phtml?id3=43748JalakšováJalakšová (Bátovce) × ×Malý Kiar (tiež Kýr)Malý Kiar (Levice) × ×od 1. 1. 1976 mestská časť LevícKlastava (tiež Klasytava)Klastava (Baďan) × ×Malé KrškanyKrškany × ×Veľké Krškany × ×NadošanyHontianske Trsťany × ×PečenicePečenice × ×PiargŠtiavnické Bane ×PočúvadloPočúvadlo ×Dolný PrandorfDevičany × ×Horný Prandorf × ×PukanecPukanec × ×VaršanyKalinčiakovo (Levice) × ×od 1. 1. 1976 mestská časť LevícVysokáVysoká ×Dolné ŽemberovceŽemberovce × ×Horné Žemberovce × ×
 Pozri aj 
 Slúžnovský okres
 Hontianska župa (Česko-Slovensko)
 Hont (slovenský región)
 Zvolenská župa (1923-1928)

 Referencie 

Kategória:Hont
Kategória:Slúžnovské okresy
Kategória:Administratívne členenie Česko-Slovenska
Kategória:Bátovce